Diari Oficial de la Generalitat Valenciana


Sumari del DOGV 5705, del 18-02-2008 (2008/1799)

Assumpte civil 000590/2006. Notificació de la sentència a Promohote, SA.
------------------------------------------------------------------------

### Dades del document

Número de DOGV
:   5705

Data del DOGV
:   18-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1799


Data del document
:   23-01-2008

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Assumpte civil 000590/2006. Notificació de la sentència a Promohote, SA. [2008/1799]  
Assumpte civil 000590/2006  
Part demandant: Magda Alexander.  
Part demandada: Promohote, SA.  
Sobre: ordinaris.  
En el judici referit s'ha dictat la resolució que entre altres punts inclou:  
«Sentència número 1476/2007   
Benidorm, 19 de desembre de 2007   
Juana Vera Martínez, magistrada del Jutjat de Primera Instància número 2 d'esta ciutat, ha vist les actuacions de judici ordinari, que se segueixen en este Jutjat amb el número 590/2006, a instància de Magda Alexander, representada pel procurador Basilio Mayor Segrelles i defesa pel lletrat Ricardo Carretero Luna, contra Promohote, SA, declarat en situació processal de rebel·lia, atenent els següents:  
Dispositiva  
Amb l'estimació de la demanda interposada pel procurador Basilio Mayor Segrelles, en nom i representació de Magda Alexander contra Promohote, SA.  
1. Declare que l'entitat mercantil Promohote, SA, com a propietària venedora, va encomanar a Vicente Pastor Martínez, mitjançant una ordre verbal que, en representació d'aquella procedira a l'alienació del bé immoble descrit en el fet primer de la demanda (finca registral núm. 27939 del Registre de la Propietat núm. 3 de Benidorm), i el mandatari va complir l'ordre dins dels terminis que se li van conferir, consumant el negoci jurídic de compravenda concertat amb Magda Alexander, i sense que este fóra revocat.  
2. Declare la plena validesa i eficàcia jurídica de l'escriptura pública de compravenda atorgada pel notari de Benidorm, José María López-Urrutia Fernández, el dia 2 de setembre de 1986, amb el número 2579 del seu protocol.  
3. I a l'efecte que l'escriptura pública de compravenda esmentada puga tenir accés al règim de la propietat, es condemna la mercantil demandada a ratificar expressament, a través d'una persona amb poder suficient, aquella ordre, de conformitat amb la legislació vigent, atorgant plena validesa i eficàcia al negoci jurídic de compravenda objecte del contracte públic.  
4. Es condemna l'entitat demandada a sotmetre's a les anteriors declaracions.  
S'imposen les costes produïdes a la part demandada.  
Expediu una testimoniança de la present resolució definitiva, que es notificarà a les parts del procediment, perquè s'adjunte a les actuacions, i que s'incorpore la resolució al llibre de sentències a fi que siga custodiada en este Jutjat.  
Contra la present resolució es pot interposar un recurs d'apel·lació en ambdós efectes, que haurà de preparar-se mitjançant un escrit davant d'este Jutjat, en el termini de cinc dies des de la notificació d'esta resolució, de què coneixerà l'Audiència Provincial d'esta capital.  
Esta és la meua sentència, que pronuncie, mane i firme. En done fe».  
Atés que es desconeix el domicili o residència actuals de la part demandada, mitjançant la provisió de 23 de gener de 2008 el jutge, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha acordat la publicació del present edicte en el butlletí oficial de la comunitat autònoma per a dur a terme la diligència de notificació de la sentència al demandat.  
Benidorm, 23 de gener de 2008.- La secretària judicial: Engracia Román Ivorra.